Munṣif Sslawi

Munṣif Sslawi (s tnglizt Moncef Slawi) zzɣ tarwa n 27 yulyu 1959 Agadir, iga amuzay amṛṛuki amarikani ɣ tmguri n isafarn, iddr ɣ iwankn imarikann imunn d unmhal izwarn n tdala n tgzzayin ɣ tmssurt n Glaksu Smit Klayn (GSK). Iswuri ɣ tmssurt tizi n kṛamraw n usggʷas, yanf ɣ usggʷas n 2017. Ɣ 15 mayu 2020, ittusḍṛeṛ mas d Sslawi rad iswuddu asnfli n tgzzayt n waṭṭan n unfafad n Kuṛuna ɣ iwankn imarikann imunn, ikcm ustay nns g tzzigzt ittusmman 'Warp Speed' i usmmri n immirn n usnfli n tgzzayt zzɣ Wacinṭun.

Umlan udmawann
Talalit : 22 yulyu 1959 ɣ ugadir

Tazduɣt: tigmmi tumlilt

Tamuri: Bljika

Agmam ɣ: tazzigzt n tmmri tanafllat

Uṭṭun n tarwa: 3

Tudrt tawurayt
Tinml taymmat: tasdawit n Bruksil tilellit (aẓlay: tasnudrt tanctiwt d tagaẓt) (tugga: tadukṭuṛt) (1976-1983), tinml n tsnijjit Harfard (tugga: postdoctoral degree), tasdawit n Muḥmmad wiss smmus (tugga: abakk n tussna)

Tazzult: amrzu, amsngaẓ

Amswuri ɣ: Glasyu Smit Klayn (GSK), Mudirna, timrslt n Qaṭaṛ

Tasknudrt nns
Ilul Sslawi ɣ umṛṛuk iɣr gis ar abakk, ɣ wawtay n 17 n usggʷas ifl amṛṛuk immuddu s Fṛanṣa ad iɣr tasnijjit, macc izdɣ ɣ Biljikka lli ɣ iɣra tasnudrt tanctiwt, yamẓ tadukṭuṛt ɣ tagaẓt. Izdɣ ɣ Biljikka tizi n 27 n usggʷas, itahl tasmunt nns lli tt inn ikkan ar tga tamrzut d tamuzayt ɣ infafadn, d nttat ad yufan tagzzayt i yan unfafad d yuggan ɣ isggʷasn n id tamraw lli iẓḍmn f izgarn d irwas anfafad n wassar n tagaẓt dar ufgan. Ifl Munṣif Sslawi Biljikka imun d tmɣart nns s iwankn imunn ilmma ig aslmad ɣ tsdawit n Harfard, ɣ tizi n 15 n usggʷas, idra ɣ tifit n tugtt n tgzzayin n tasngaẓt zun d Lmalaṛya, amanḍas n umggṛḍ n usirw, tikrknnayin n turin d tiyyaḍ (Taɛrabt) منصف السلاوي. بروفيسور مغربي ضمن لجنة طبية أمريكية لإيجاد لقاح لفيروس كورونا Ṛacid Zzburi. Le12. 28 Maṛṣ 2020. Ittuẓṛa ɣ 4 Mayyu 2023..

Ittustay ad ig amaɣlaf f tdala n urzzu d usnfli ɣ tmssurt n Glaksu Smit Klayn (GSK), ilkm tiyafutin tizalanin, lli ɣ d tffɣ tgrumma lli yuman 24 n usafar d tgzzayt imaynutn gr 2011 d 2016 i infafadn bahra innflin, tmsasa fllasn tmssugurt tamarikant n umtcu d isafarn s talɣa tamaddadt, imurs ula ɣ usizdr n tmsastlt s ugtamur n 40%. Ɣ usggʷas n 2017, d ḍaṛat n twada tussnant iɣzzifn d imursn, iɣts Sslawi ad iggawr ifl adɣar i tasut tamaynut n iɛrrimn imrzutn (Taɛrabt) أمريكا تستعين ببروفيسور مغربي لإيجاد لقاح كورونا و الأخير يقترب من الهدف Yasin Dḍmiṛi. Hibapriss. 27 Maṛṣ 2020. Ittuẓṛa ɣ 4 Mayyu 2023..

Yiws s udraw d tmssurt Firili (Verily) iẓlin s tsnudrt d igan ifittu n Gugl (Google), ɣ usnfar n tkni n ingrawn ilikṭṛuniyn mẓẓyn igan i wuẓu lli rad ittusmras ɣ ussɣti n inttawn izlmann irmagnutn d ur ittussudsn, ttusmman s isafarn imẓẓaṛuṛn (Taɛrabt) جلاكسو و فيرلي يوحدون قواهم لقرصنة جهازك العصبي . Scientificsaudi. 11-09-2016. Ittuẓṛa ɣ 4 Mayyu 2023..

Iɣalafn nns
- Amawas ɣ tsngaẓt dar Glasyu Smit Klayn (GSK)

- Anssiɣf n usqqamu n tmssugurt n tgzzayin ɣ tmssurt n Glasyu Smit Klayn (GSK)

- Amaɣlaf f tɣlift n usnfli n tgzzayt n Kufid-19 ɣ tsqqimt tamassant ɣ Marikan.

- Agmam ɣ usqqamu n inflas n tsdawit Ḥamd bn Xalifa.

Abayyuṛ n Kufid-19
Ɣ 15 mayyu, issuḍṛeṛ unssiɣf Ḍunalḍ Tṛamp f tzzigzt n Warp Speed s talɣa tamaddadt, lli igan asnfar n usnfli d tikki n 300 n umlyun n tugmimt n tgzzayt n waṭṭan n unfafad n Kuṛuna ɣ usggʷas n 2019 s ulkam n yanayr 2021. Tettuswudda tzzigzt n Warp Speed zzɣ unmɣur imawasn n taddart tumlilt Garid Kucnr s usnal zzɣ tmawast tamarikant n umzaɣ d tmawast n tdusi d tnafutin tinfganin ɣ iwankn imunn. Ittustay Sslawi lli innan mas d tizi n 12 ar 18 n wayyur rad tmru macc nẓḍar ad nlkm, iswuri d imaɣlafn inmɣurn n tzzigzin  d ujiniṛal Gustaf Birna. Afad ad yanf i unnzri n tnafutin, iffɣ Sslawi zzɣ udɣar nns ɣ usqqamu n tmssugurt n tmssurt n tadruknulujit Mudiṛna d usɣim nns Masatcustis, lli tt inn ikkan ar tsnfliy tagzzayt n unfafad n Kuṛuna. Yuma Sslawi ɣ isqquma n tmssugurt n tmssurt n Stṛufaks, d tmaddast n usnflul ɣ yigr n tdruknulujit, d twisi tamaḍlant n tgzzayt n Idz, d tmrslt n Firma (PhRMA).

Assikz
Tfka tɣiwant n Jitisbirg i Sslawi taskʷflt n tadukṭuṛt n uburz ɣ tussnawin ɣ Mayyu 2017. Ɣ usggʷas n 2012, ittustay Sslawi d 25 n mddn yaḍn s mas gan id bu tzrirt mqqurn ɣ yigr n tdrusafart zzɣ Firsbyutik. Ɣ usggʷas 2016, tssisml t tsɣunt Furtcn ɣ 50 n imzwarn ikswatn ɣ umaḍal. Ikcm umskn n isafarn Sslawi ɣ tlgamt n 100 n umskn amufay n isafarn ɣ umaḍal ɣ usggʷas 2018.

 Tisaɣulin